În direct şi exclusivitate, TVR 2 şi TVR HD transmit CE de Handbal din Suedia

În perioada 4-18 decembrie, fanii handbalului din România pot urmări, în exclusivitate şi în transmisiune directă la Televiziunea Română, cele mai importante partide din cadrul Campionatului European de handbal feminin din Suedia.

La ediţia din acest an evoluează 16 echipe, împărţite în 4 grupe.

Grupa A - la Stockholm: Suedia, Serbia, Spania, Slovenia

Grupa B – la Kristianstad: Olanda, Germania, Franţa, Polonia

Grupa C – la Malmo: Muntenegru, Ungaria, Danemarca, Cehia

Grupa D – la Helsingborg: Norvegia, Rusia, România şi Croaţia

Este ultima competiţie majoră din acest an şi ocazia echipei noastre de a-şi lua revanşa după eşecul de la Jocurile Olimpice.

România evoluează în grupa D, cu trei adversare redutabile, dintre care Norvegia are cea mai titrată echipă din istorie iar Rusia este campioană olimpică. Astfel, România are nevoie de cel puţin o victorie pentru a se califica în faza următoare.

Transmisiunile meciurilor susţinute în Stockholm, Helsingborg, Goteborg şi Kristianstad sunt programate astfel:

4 dec. de la 19.00 Suedia-Spania (TVR HD) şi de la 21.45 Franţa-Polonia (TVR 2 şi TVR HD)

5 dec. de la 19.30 Rusia-Croaţia şi 21.45 România-Norvegia (TVR 2 şi TVR HD)

6 dec. de la 19.30 Serbia-Spania (TVR HD) şi 21.45 Germania-Franţa (TVR 2 şi TVR HD)

7 dec.de la 19.30 România-Rusia (TVR 2 şi TVR HD) şi 21.45 Danemarca-Ungaria (TVR HD)

8 dec. de la 19.30 Germania-Polonia (TVR HD) şi 21.45 Olanda Franţa (TVR 2 şi TVR HD)

9 dec. de la 19.30 România-Croaţia (TVR 2 şi TVR HD) şi 21.45 Norvegia-Rusia (TVR HD)

În perioada 10-14 dec meciurile din faza 2

16 dec. de la 19.15 Semifinala 1 şi de la 21.45 Semifinala 2

18 dec. de la 16.30 Finala mică şi de la 19.00 Finala

Comentariile vor fi asigurate de Dragoş Cojocaru şi Dragoş Bocanaciu